
BALATONSZEPEZD KÖZSÉG ÖNKORMÁNYZATA
8252 Balatonszepezd, Árpád u. 27.

Ügyiratszám: BSZ/2762-4/2026.

J E G Y Z Ő K Ö N Y V

Készült:	Balatonszepezd Község Önkormányzata Képviselő-testülete 2026. szeptember 18-án 8.00 órakor megtartott nyilvános üléséről

Az ülés helye:	Balatonszepezd, Községháza – földszinti tárgyaló
(8252 Balatonszepezd, Árpád u. 27.)  

[bookmark: _Hlk235444580]Jelen vannak: 	Bíró Imre	polgármester
	Varga József	alpolgármester 
	Kiss István	
	dr. Temesvári Zsolt	képviselők

Igazoltan távol: 	Inhof Tamás	képviselő

Tanácskozási joggal megjelent:
	dr. Varga Viktória	jegyző, jegyzőkönyvvezető
	dr. Kiss Balázs Tamás	aljegyző
	
[bookmark: OLE_LINK1][bookmark: OLE_LINK2][bookmark: _Hlk235444650]Bíró Imre polgármester: Köszönti a nyilvános ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

Balatonszepezd Község Önkormányzata Képviselő-testülete 4 igen szavazattal 
– egyhangúlag - az alábbi határozatot hozza:

[bookmark: _Hlk225774517][bookmark: _Hlk228779587][bookmark: _Hlk231453345]61/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a mai nyilvános ülés napirendjét a meghívó szerint elfogadja:

NAPIREND

[bookmark: _Hlk103593630]1) 	Döntés a helyi építési szabályzat módosításáról
Előterjesztő: Bíró Imre polgármester

2) 	A szociális célú tűzifa támogatás igénylésének szabályairól szóló 12/2018. (X.31.) önkormányzati rendelet módosítása
Előterjesztő: Bíró Imre polgármester
3) 	A településkép védelméről szóló 17/2017. (XII.27.) önkormányzati rendelet felülvizsgálata
Előterjesztő: Bíró Imre polgármester

4) 	Döntéshozatal a „170 db LED típusú lámpatest beszerzése és beüzemelése” című projektben a kivitelező kiválasztása tárgyú közbeszerzési eljárásban
Előterjesztő: Bíró Imre polgármester

5) 	Döntéshozatal a 2026. évi parkosítási feladatok ellátása tárgyában
Előterjesztő: Bíró Imre polgármester

6) 	Döntés szociális célú tüzelőanyag vásárlásához kapcsolódó támogatás igényléséről
Előterjesztő: Bíró Imre polgármester

7) 	Bursa Hungarica Felsőoktatási Önkormányzati Ösztöndíjrendszer 2027. évi fordulójához történő csatlakozás
Előterjesztő: Bíró Imre polgármester

8) 	Kötelező felvételt biztosító általános iskolai körzethatárok véleményezése
Előterjesztő: Bíró Imre polgármester


NAPIREND TÁRGYALÁSA

[bookmark: _Hlk184128513]1) 	Döntés a helyi építési szabályzat módosításáról
Előterjesztő: Bíró Imre polgármester

Bíró Imre polgármester: A rendelet módosítására egy hiba került, de a kötelező eljárást így is le kellett folytatni, bízik benne, hogy így már minden a helyére kerül. Kérdezi kinek van kérdése, észrevétele?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk225774531][bookmark: _Hlk231453370][bookmark: _Hlk235443445]14/2026. (IX.24.)	ÖNKORMÁNYZATI 	RENDELET

Balatonszepezd Község Önkormányzata Képviselő-testülete a Balatonszepezd Helyi Építési Szabályzatáról és Szabályozási tervéről szóló 18/2016. (XII.30.) önkormányzati rendelet módosításáról szóló rendelet-tervezetet elfogadja és 14/2026. (IX.24.) számon önkormányzati rendeletei közé iktatja.


2) 	A szociális célú tűzifa támogatás igénylésének szabályairól szóló 12/2018. (X. 31.) önkormányzati rendelet módosítása
Előterjesztő: Bíró Imre polgármester

Bíró Imre polgármester: Minden évben részt vesznek a tüzelőanyag vásárlása tárgyú pályázaton. A pályázati kiírás módosult, ennek kell megfeleltetni a rendeletet. Kérdezi, hogy valakinek van-e kérdése, észrevétele, hozzászólása?

Varga József alpolgármester: A tervezett adótorony területén rengeteg fa van, abból javasolja kiegészíteni a keretet.

Bíró Imre polgármester: Ez eddig is így volt, a Park utcában is van fa, ott is rendet kell tenni.

Kiss István képviselő: Látta, hogy emelték a jövedelemhatárokat, amit helyesnek tart, és erre továbbra is oda kell figyelni.

További kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk225774559][bookmark: _Hlk228779642][bookmark: _Hlk231453390][bookmark: _Hlk235443462]15/2026. (IX.24.)	ÖNKORMÁNYZATI 	RENDELET

Balatonszepezd Község Önkormányzata Képviselő–testülete a szociális célú tűzifa támogatás igénylésének szabályairól szóló 12/2018. (X.31.) önkormányzati rendelet módosításáról szóló rendelet–tervezetet elfogadja, és 15/2026. (IX.24.) számon önkormányzati rendeletei közé iktatja.


3) 	A településkép védelméről szóló 17/2017. (XII.27.) önkormányzati rendelet felülvizsgálata
Előterjesztő: Bíró Imre polgármester

Bíró Imre polgármester: Változtak a felsőbb jogszabályok, azokhoz kell hozzáigazítani rendeletüket. Kérdezi, hogy valakinek van-e kérdése, észrevétele, hozzászólása?

Kiss István képviselő: Ha már ilyen rendelet van, szeretné, ha be is tartatnák a szabályokat. Ne csak formális rendelet legyen.

Bíró Imre polgármester: Foglalkoznak vele, a legtöbb gond a mobil házakkal konténerekkel van, ezekből van a legtöbb szabálytalanság.

Varga József alpolgármester: A falu közepe is rendezetlen, szörnyű az a tákolmány.

dr. Varga Viktória jegyző: A terület parkoló, a településképileg meghatározó területeket tartalmazó térképen fehéren hagyott, így semmilyen övezetbe nem sorolható, így szabály sincsen rá.

Varga József alpolgármester: Ez azt jelenti, hogy ezt el kell nézni akár 100 évig?

dr. Varga Viktória jegyző: Jövőre fog új HÉSZ-t alkotni az önkormányzat, ebbe már bele kell építeni a településképi szabályokat, akkor kell majd szabályozni.

Kiss István képviselő: A falunak kell felszólítani az ingatlantulajdonosokat.

Bíró Imre polgármester: Ráadásul olajtartályt is kitettek, folyik körülötte a sütőolaj.

Kiss István képviselő: Ő felhívta a Szűcs urat, aki nem volt elérhető, az ügyintézőjétől érdemi választ nem kapott. Az olajat a MOL-nak kell elszállítani, nekik kell jelzést adni.

Varga József alpolgármester: Az olajgyűjtőt egy civil szervezet szervezte oda, nekik kellene intézkedni. Jóindulattal mondja, hogy a civil szervezet oldja meg a problémát.

Bíró Imre polgármester: A tulajdonos területén van, neki kell intézkednie. A felszólítást meg fogja tenni.

dr. Temesvári Zsolt képviselő: A konténerek és egyéb mobil szerkezetek csak felvonulási épületként helyezhetőek el.

Bíró Imre polgármester: A felvonulási épületet az építési hatóság hagyja jóvá az építkezés idejére.

dr. Temesvári Zsolt képviselő: A két üzemképtelen autónak mi lesz a sorsa?

Bíró Imre polgármester: Közterületen vannak az autók. A rendőrség megkeresése megtörtént, a tulajdonosok fel lesznek szólítva.

További kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatokat egyben teszi fel szavazásra. 

[bookmark: _Hlk225774579][bookmark: _Hlk228779659][bookmark: _Hlk231453415]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatokat hozza:

[bookmark: _Hlk235443487]62/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a településkép védelméről szóló 17/2017. (XII.27.) önkormányzati rendelet rendeletét az előterjesztés 1. melléklete szerinti tartalommal a felsőbb jogszabályoknak való megfelelés és az azokkal való összhang megteremtése érdekében módosítani kívánja.

Felkéri a főépítészt, hogy a szükséges eljárást az E-TÉR felületén indítsa meg. 

Határidő: azonnal 
Felelős: polgármester, főépítész

63/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a településkép védelméről szóló 17/2017. (XII.27.) önkormányzati rendelet módosítására elkészített rendelet tervezetét megismerte, azt elfogadja és partnerségi egyeztetésre alkalmasnak találja. 

A képviselő-testület a jóváhagyott tervezetet partnerségi egyeztetésre bocsátja.

Határidő: azonnal 
Felelős: polgármester, jegyző


4) 	Döntéshozatal a „170 db LED típusú lámpatest beszerzése és beüzemelése” című projektben a kivitelező kiválasztása tárgyú közbeszerzési eljárásban
Előterjesztő: Bíró Imre polgármester

Bíró Imre polgármester: Ez egy komoly napirend. Egy éve kezdték el a pályázat előkészítését, felmérték a lámpákat, kb. 270 db lámpájuk van. Május környékén derült ki, hogy 34 millió forintot nyertek rá. A becsült érték miatt közbeszerzési eljárást kell indítani. Eléggé gyilkos harc folyik a pénzekért, sok cég pályázott erre is, 5 ajánlattevő volt az eljárás során. Részükről nagyon kedvező lett a végkifejlet, mert a nyertes cég nem sokkal több, mint bruttó 20 millió Ft-os ajánlatával megnyerte a közbeszerzést. Maradt 10 millió forint, amit megpróbálnak szintén a lámpákra fordítani, ha erre lesz lehetőség. Kérdezi, hogy valakinek van-e kérdése, észrevétele, hozzászólása?

Varga József alpolgármester: Műszaki tartalmában egyformák voltak?

Bíró Imre polgármester: A bíráló bizottságban volt egy műszaki szakember, ő felel a műszaki tartalomért. 

Varga József alpolgármester: Mennyi garanciát adnak?
Bíró Imre polgármester: Ez a szerződésben lesz benne. Most ott tartanak, hogy nyertek, megpályáztatták, és van egy megfelelő ajánlatuk, ami kevesebb, mint amire számítottak.

Varga József alpolgármester: Ennek örül, de azt tudja, hogy ezek általában kínai készülékek, ahol nagy minőségbeli eltérések lehetnek. A drágábbról a jobb minőség is feltételezhető. Mindig vannak ezzel aggályai, ha a legolcsóbbat választják.

dr. Temesvári Zsolt képviselő: Nem jó elv, mindig a legolcsóbbat választani.

Varga József alpolgármester: Komoly felelősséget jelent a képviselők részéről. Bízik benne, hogy megfelelő műszaki szakember vizsgálta.

Bíró Imre polgármester: Így kellene működnie a közbeszerzésnek, érvényesült a verseny. 

Kiss István képviselő: Döntést hozni nagyon nehéz. Bízni kell a szakértő véleményében, mást nem tudnak tenni.

dr. Kiss Balázs Tamás aljegyző: A bíráló bizottság tagjának a felelőssége csak a javaslattételig terjed, a döntés felelőssége a testületé.

Kiss István képviselő: A megmaradt összeget mennyire biztos, hogy fel tudják használni?

Bíró Imre polgármester: Meg kell keresni a pályázat kiíróját. Név szerinti szavazás szükséges, a határozati javaslatokat egyenként fogja szavazásra feltenni. Jegyző asszony mindegyiknél felolvassa a képviselők nevét.

További kérdés, vélemény, javaslat, hozzászólás nem hangzik el, Bíró Imre polgármester 
az I. határozati javaslatot szavazásra teszi fel. 

Balatonszepezd Község Önkormányzata Képviselő-testülete név szerinti szavazással 4 igen szavazattal – egyhangúlag – az alábbi határozatot hozza:

[bookmark: _Hlk231453432][bookmark: _Hlk235443539]64/2026. (IX.18.)	Bsz. ÖNKORMÁNYZATI 	HATÁROZAT

[bookmark: _Hlk137535389]Balatonszepezd Község Önkormányzatának Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében, 171 db LED típusú lámpatest beszerzése és beüzemelése” című közbeszerzési eljárás bírálata során érvényes és egyben nyertes ajánlattevőnek az értékelés alapján legkedvezőbb ajánlatot tett Fénysport Lux Kereskedelmi és Szolgáltató Kft-t (2890 Tata, Agostyáni út 5.) nevezi meg az alábbi ajánlati értékekkel:

1. nettó ajánlati ár (Ft-ban megadva): 16.050.107 Ft
2. M2) alk. köv.ben bemutatott, a teljesítésbe bevonni kívánt szakember alkalmassági követelményt meghaladó többlettapasztalata (min. 0 hónap, max. 36 hónap): 36.

A képviselő-testület megállapítja, hogy az eljárás eredményes, mivel a rendelkezésre álló pályázati forrás elegendő pénzügyi fedezetet biztosít az ajánlati árra.

Felkéri az eljárásba bevont közbeszerzési szaktanácsadót, hogy a döntéseknek megfelelően az összegezés megküldésével értesítse az ajánlattevőket a közbeszerzési eljárás lezárásáról.

Felhatalmazza a polgármestert a szerződés megkötésére és az egyéb szükséges intézkedések megtételére.

Határidő: azonnal
Felelős: polgármester, közbeszerzési szaktanácsadó

Kérdés, vélemény, javaslat, hozzászólás nem hangzik el, Bíró Imre polgármester 
a II. határozati javaslatot szavazásra teszi fel. 

Balatonszepezd Község Önkormányzata Képviselő-testülete név szerinti szavazással 4 igen szavazattal – egyhangúlag – az alábbi határozatot hozza:

65/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzatának Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében, 171 db LED típusú lámpatest beszerzése és beüzemelése” című közbeszerzési eljárás bírálata során a Kbt. 73. § (1) bekezdés n) pontja alapján érvénytelen ajánlatot adó ajánlattevőket a következők szerint nevezi meg:

· Fülöp és Társa 2006 Építőipari és Kereskedelmi Kft. (7400 Kaposvár, Jutai út 49.)


• REVOLUTION TECHNOLOGIES Zártkörűen Működő Részvénytársaság (4100 Berettyóújfalu, Madarász utca 5894/B.)

• MVM Lumen Fényszolgáltató Korlátolt Felelősségű Társaság (6724 Szeged, Pulz u. 44.)

Kérdés, vélemény, javaslat, hozzászólás nem hangzik el, Bíró Imre polgármester 
a III. határozati javaslatot szavazásra teszi fel. 

Balatonszepezd Község Önkormányzata Képviselő-testülete név szerinti szavazással 4 igen szavazattal – egyhangúlag – az alábbi határozatot hozza:

66/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzatának Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében, 171 db LED típusú lámpatest beszerzése és beüzemelése” című közbeszerzési eljárás bírálata során az el nem bírált ajánlattevőt a következők szerint nevezi meg:

GÁTIBA Energie Korlátolt Felelősségű Társaság (1119 Budapest, Etele út 59-61.)


5) 	Döntéshozatal a 2026. évi parkosítási feladatok ellátása tárgyában
Előterjesztő: Bíró Imre polgármester

Bíró Imre polgármester: A Fő utcát fogják parkosítani, mert a nagy hősében kiégett a növényzet. Csepegtető locsolóberendezést és műanyag ágyásszegélyt is telepítenek, ami földmunkával fog járni. Kérdezi, hogy valakinek van-e kérdése, észrevétele, hozzászólása?

Kiss István képviselő: Ügyelni kell arra, hogy olyan növényeket telepítsenek, amik bírják a klímát.

Bíró Imre polgármester: Ilyeneket ültetnek és ezért készül csepegtető locsoló is.

További kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatokat egyben teszi fel szavazásra. 

[bookmark: _Hlk231453449]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443563]67/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzatának Képviselő-testülete a 2026. évi parkosítási feladatok ellátása tárgyában Inhoff Kálmán „e.v.”. (8291 Nagyvázsony, Csokonai Vitéz Mihály utca 32.) bruttó 1.040.150 Ft összegű ajánlatát elfogadja.

A szükséges forrást a 2026. évi költségvetésről szóló önkormányzati rendelet terhére biztosítja. 

Felhatalmazza a polgármestert a szerződés aláírására.

Határidő: azonnal
Felelős: polgármester


6) 	Döntés szociális célú tüzelőanyag vásárlásához kapcsolódó támogatás igényléséről
Előterjesztő: Bíró Imre polgármester

Bíró Imre polgármester: Ez konkrétan a tűzifa igénylésééről szól. 63 m3-re jogosultak, amihez 2.000 Ft/m3 önerőt kell vállalni. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

[bookmark: _Hlk231453472]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443610]68/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a helyi önkormányzatokért felelős miniszter által a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont, A települési önkormányzatok szociális célú tüzelőanyag vásárlásához kapcsolódó támogatására kiadott Pályázati Kiírás 3. pontja alapján, mint 5000 fő lakosságszámot meg nem haladó település, vissza nem térítendő költségvetési támogatásra pályázatot nyújt be.

A pályázati támogatást a Pályázati Kiírás 5. b) pontja szerint 63 erdei m3 kemény lombos fafajtára nyújtja be az önkormányzat, amely esetben a támogatás mértéke 21.000 Ft/erdei m3 + áfa.

A Pályázati Kiírás 5. c) pontja alapján Balatonszepezd Község Önkormányzata a támogatás felhasználásának feltételeként előírt 2.000 Ft/erdei m3+áfa önrész biztosítását vállalja.

Balatonszepezd Község Önkormányzata Képviselő-testülete a tűzifa szállításának költségeit vállalja.

A Képviselő-testület vállalja továbbá, hogy a szociális tűzifában részesülőktől a Pályázati Kiírás 6. pontjában előírt feltételnek megfelelően ellenszolgáltatást nem kér.   

A Képviselő-testület felhatalmazza a polgármestert a pályázatnak a Magyar Államkincstár területileg illetékes igazgatóságához történő benyújtására és a pályázat benyújtásához szükséges nyilatkozatok megtételére. 

Határidő: 2026. szeptember 30.
Felelős: polgármester


7) 	Bursa Hungarica Felsőoktatási Önkormányzati Ösztöndíjrendszer 2027. évi fordulójához történő csatlakozás
Előterjesztő: Bíró Imre polgármester

Bíró Imre polgármester: Ismert a testület előtt a napirend, minden évben csatlakoznak és támogatják a jelentkezőket. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

[bookmark: _Hlk231453494]Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

[bookmark: _Hlk235443631][bookmark: _Hlk240965447]69/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a 2027. évre csatlakozik a Bursa Hungarica Felsőoktatási Önkormányzati Ösztöndíjpályázathoz.

Felhatalmazza a polgármestert a csatlakozásról, valamint az elektronikus adatbázis használatáról szóló nyilatkozat aláírására és a pályázati kiírás közzétételére.

Határidő: 2026. szeptember 30.
Felelős: polgármester


8) 	Kötelező felvételt biztosító általános iskolai körzethatárok véleményezése
Előterjesztő: Bíró Imre polgármester

Bíró Imre polgármester: A zánkai általános iskola változatlanul a kötelező felvételre kiírt iskola. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 
a határozati javaslatot szavazásra teszi fel. 

Balatonszepezd Község Önkormányzata Képviselő-testülete 4 igen szavazattal 
– egyhangúlag – az alábbi határozatot hozza:

70/2026. (IX.18.)	Bsz. ÖNKORMÁNYZATI 	HATÁROZAT

Balatonszepezd Község Önkormányzata Képviselő-testülete a Balatonfüredi Tankerületi Központ által összeállított, Balatonszepezd Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2027/2028.) tanévre vonatkozóan nem tartja szükségesnek.

A Zánkai Közös Önkormányzati Hivatal Jegyzőjének nyilvántartásában Balatonszepezd településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.

Határidő: 2026. október 15.
Felelős: polgármester


Bíró Imre polgármester: Lehetőséget biztosít a lakosság részére a kérdéseik feltevésére.

Lakossági hozzászóló 1: Olvassa, hogy visszakapott az önkormányzat a területfejlesztési alapból támogatási pénzeket, kérdezi, hogy ennek mi lesz a sorsa, mert a Bertha Bulcsúba jó lenne egy liftet telepíteni. A szerződések nincsenek kinn a honlapon.

dr. Varga Viktória jegyző: Úgy döntött a testület, hogy csak bizonyos összeg felett kerüljenek ki a honlapra a szerződések.

Lakossági hozzászólás: Úgy veszi észre, hogy nagyon későn kerül ki a honlapra a testületi ülés anyaga.

Bíró Imre polgármester: A visszakapott támogatásnak utána kell nézni. A képviselők 3 nappal az ülés előtt kapják meg az anyagot. Ő szól az informatikusnak, hogy tegye fel a honlapra. A mai ülést múlt héten még nem tudták, hogy lesz.

Lakossági hozzászóló 1: Azt kéri, hogy időben kerüljenek fel az anyagok a honlapra. A szúnyoggyérítéssel kapcsolatosan lenne kérdése. Hólyagosra csípik a szúnyogok, nem tud kimenni az udvarra.

Bíró Imre polgármester: Facebookon zajlik sok minden, bár neki erre nincsen ideje. A szúnyoggyérítést a Katasztrófavédelem szervezi. Harc indult a természetvédőkkel, méhészekkel, mert több százan tiltakoztak a szúnyogirtás ellen, hogy káros az egészségre és sok más rovarra is, ezért megkérdezte a képviselőket, utána döntött.

Varga József alpolgármester: Ő vállalja, hogy nem támogatta a szúnyoggyérítést.

Bíró Imre polgármester: Nehéz, hogy mikor tesz jót, és mikor nem, végül lakossági nyomásra lemondta a szúnyoggyérítést. Később jöttek a hangok, hogy mégis kellene. Írt a vállalkozásnak, hogy mégis csak kellene, de azóta választ nem kapott.

Kiss István képviselő: Valóban megjelentek a facebookon olyan beírások, hogy mérgezi a települést az önkormányzat. Ez a gyérítés kémiai. Létezik biológiai gyérítés is, ami kevésbé károsítja a természetet.

Bíró Imre polgármester: A biológiainál a lakosságnak is részt kell venni, nem maradhat kinn pangó víz. Erre a lakosság már kevésbé hajlandó.

Varga József alpolgármester: Elgondolkozott azon, hogy az apró szúnyog honnan jön, mert most nincs pangó víz.

Lakossági hozzászóló 1: Nem ért egyet azzal, hogy a facebook határozza meg az önkormányzat döntését.

Bíró Imre polgármester: Jövőre ez nem lesz kérdés, lesz szúnyogirtás.

Lakossági hozzászóló 2: Ez a probléma nem mostani, már tavaly is volt. A biológiai gyérítésre már most fel kellene készülni. Szepezd is tagja a Balatoni Szövetségnek. A biológiai szúnyogirtást szervezik éppen. Egy kémiai vegyszerről van szó, amit be is tiltottak, biztos van alternatíva a vegyszerre.

Bíró Imre polgármester: Ezt a szakemberek fogják eldönteni.

Lakossági hozzászóló 1: A térerővel is elégedetlen, csak az udvarról tud telefonálni, de ott a szúnyogok miatt nem lehet megmaradni.

Bíró Imre polgármester: Lett volna témája az ülésnek ez a kérdés is. Felül kell vizsgálni a meglévő szerződéseket, március 15-ig kell áthelyezni az antennákat. Ha az adótorony nem készül el, akkor egy mobil antennát kell kihelyezni. Minél magasabbat szeretnének. Bízik benne, hogy márciustól javulni fog a térerő. A HÉSZ most már szabályozza, hogy lehessen ilyen adótornyot létesíteni. Egyelőre várják a szolgáltatók válaszát.

Lakossági hozzászóló 3: A nyáron olyan hőség volt, hogy elpárologtak a padok. Sok az idős, akik nem tudnak leülni, ezért szeretnének több padot. A zánkai strandon sok pad van, működik az óra, szépek a virágok. A szepezdi strand szegényes. Miért van ez? A kabinok gyermekkora óta nem változtak. A zánkai strandon mozgássérült bejáró is van. Szepezden büdös a WC, Zánkán tiszta, nincs szaga. Padokat szeretnének, kell, hogy legyen erre pénz. Zánkán mindenhol van pad, mellette szemetes. A korábbi padok eltűntek.

Bíró Imre polgármester: A virágosítás során fognak padokat kitenni. A könyvtár mellett van, de megnézik, hogy hol legyen még.

Varga József alpolgármester: A padok hiányával egyetért, az összehasonlítással nem. Zánka településszerkezete egészen más. Itt nincsen olyan széles út, nincsen olyan szintű virágosításra lehetőség. A zánkai strand nyolcszer akkora, mint a szepezdi, mások az adottságok, mások a bevételek is. Zánkának vannak háttértelepülései, Szepezdnek nincsen.

Lakossági hozzászóló 1: Sokan járnak át a zánkai strandra a minősége, tisztasága miatt.

Bíró Imre polgármester: A takarításra kínosan ügyelnek, most is éppen parkosítanak, a lidó tervezése folyamatban van. Amit lehet, megtesznek.

Varga József alpolgármester: Ő is érzi a büdöset, de ez nem a WC-k miatt van, hanem a szennyvízátemelőket lehet érezni. A másik probléma, hogy a büfések kukái is ott vannak.

Lakossági hozzászóló 3: A zsíroskenyér parti csodálatos volt, de most a fél északi partot zavarja. Mivel ingyen van a zsíros kenyér, elhordják az összeset, aztán szétdobálják. Nem lehetne, hogy ezt valahogyan ügyesebben csinálni, pénzért adni a nem szepezdieknek? Akkor lehet nem lenne ez.

Bíró Imre polgármester: A rendezvényt civil szervezetek szponzorálják, nem a költségvetésből megy. Sajnos az ingyennek nincsen becsülete, vonatszám jönnek az emberek, és viszik el az ételt. egyetért a felvetéssel, ezt át kell gondolniuk. Ugyanakkor olyan véleményt is hallott, hogy bezzeg Szepezden milyen jók a programok.

Lakossági hozzászóló 4: A levélhullás időszaka van. Az önkormányzat lombfúvóval ráfújja a kerítésére a lombot, ahelyett, hogy összeszedné. Azt mondják, hogy ezt a polgármester utasítására teszik. Ez igénytelen, gereblyézni kellene. Alig tudja levakarni a kerítésdrótról.

Bíró Imre polgármester: Szerencsére sok fa van a településen, de a probléma, hogy a leveleket el is kellene szállítani. Igyekszik valami megoldást találni. Figyelnek rá.

Lakossági hozzászóló 4: A fizikai dolgozók letettek a kisháznál egy összetört romos széket. Kérte, hogy azt ne nézzék már, vigyék el. Azt a választ kapta, hogy a jövő évi lomtalanításkor fogják elvinni. Ez felháborította.

Bíró Imre polgármester: Az igazságos az lenne, ha azt az embert fognák meg, aki kitette a széket. Rossz felfogás, hogy mindent az önkormányzatnak kell helyre tenni, mindenért az önkormányzat felelős. Nem hulladékgazdálkodók, nem is szedhetnék a szemetet. Hétfőn ehhez képest arra megy el a munkaidő, hogy a hétvégi szemetet összeszedjék.

Lakossági hozzászóló 3: A szepezdi buszmegállók rettenetesen piszkosak. Nyáron erre oda kell figyelni. Korábban ment Tapolcára közvetlen buszjárat, most át kell szállni Révfülöpön. Miért szűnt meg a direkt busz? Van olyan öreg, aki busszal jár.

dr. Varga Viktória jegyző: A falugondnoknál kell jelezni, beviszi Tapolcára vásárolni.

Varga József alpolgármester: A Volán menetrendje nem önkormányzati kompetencia.

Lakossági hozzászóló 3: Kéri, hogy kéthetente takarítsák a buszmegállókat.

Varga József alpolgármester: Rendszeresen takarítják, de öt buszmegállójuk van. Egy embernek erre rámegy a hete. Amikor pályázatot írtak ki, akkor nem számoltak a takarítással.


Több napirendi pont és kérdés nem lévén Bíró Imre polgármester megköszöni a nyilvános ülésen való részvételt, és azt 9.23 órakor bezárja.


K. m. f.



               Bíró Imre                                                                   dr. Varga Viktória
                              polgármester	                                                               jegyző

